Wc (Unix)

Η wc (συντομογραφία των αγγλικών λέξεων word count) είναι μια εντολή των Unix-οειδών λειτουργικών συστημάτων.

Διαβάζει είτε από την είσοδο είτε από μια λίστα αρχείων και παράγει ένα ή περισσότερα από τα εξής στατιστικά: αριθμό bytes, αριθμό λέξεων και αριθμό γραμμών (ειδικότερα, αριθμό χαρακτήρων αλλαγής γραμμής). Αν δοθεί μια λίστα αρχείων, εκτός των στατιστικών για κάθε αρχείο, περιλαμβάνονται και συνολικά στατιστικά.

Παράδειγμα εκτέλεσης της wc:

 $ wc foo bar
      40     149     947 foo
    2294   16638   97724 bar
    2334   16787   98671 total

Η πρώτη στήλη είναι ο αριθμός των αλλαγών γραμμής, δηλαδή το αρχείο κειμένου foo έχει 40 αλλαγές γραμμής ενώ το bar έχει 2294 αλλαγές γραμμής, συνολικά 2334 αλλαγές γραμμής. Η δεύτερη στήλη δείχνει τον αριθμό των λέξεων σε κάθε αρχείο κειμένου, και υπάρχουν 149 λέξεις στο foo και 16638 λέξεις στο bar, συνολικά 16787 λέξεις. Η τελευταία στήλη δείχνει τον αριθμό των χαρακτήρων σε κάθε αρχείο κειμένου, εννοώντας ότι το αρχείο foo έχει 947 χαρακτήρες ενώ το bar έχει 97724 χαρακτήρες, συνολικά 98671 χαρακτήρες.

Νεότερες εκδόσεις της wc κάνουν διαχωρισμό μεταξύ του αριθμού από bytes και του αριθμού από χαρακτήρες. Αυτό οφείλεται στο Unicode, το οποίο περιέχει χαρακτήρες που καταλαμβάνουν πολλά bytes. Η επιθυμητή συμπεριφορά επιλέγεται με τις επιλογές -c ή -m.

Η GNU wc ήταν μέρος του πακέτου GNU textutils, τώρα ανήκει στα Κεντρικά εργαλεία GNU.

Χρήση
wc -l <όνομα αρχείου> τυπώνει το πλήθος γραμμών
wc -c <όνομα αρχείου> τυπώνει το πλήθος bytes
wc -m <όνομα αρχείου> τυπώνει το πλήθος χαρακτήρων
wc -L <όνομα αρχείου> τυπώνει το μήκος της μεγαλύτερης γραμμής
wc -w <όνομα αρχείου> τυπώνει το πλήθος λέξεων

Δείτε επίσης
 Κατάλογος βοηθημάτων του Unix

Εξωτερικοί σύνδεσμοι
 Η σελίδα man του προγράμματος 

Unix